ORDE do 2 de novembro de 2022 pola que se modifica a Orde do 4 de xullo de 2014 pola que se fixan os prezos privados correspondentes á prestación de servizos polo Centro Superior de Hostalaría de Galicia.
Vicepresidencia Segunda e Consellería de Presidencia, Xustiza e Deportes — III. Outras disposicións — 10/11/2022

O Decreto 196/2012, do 27 de setembro, crea a Axencia Turismo de Galicia, entidade co obxectivo básico de impulsar, coordinar e xestionar a política autonómica en materia de turismo. Entre o seu obxecto atópase o impulso á innovación, investigación, formación e cualificación das empresas e profesionais do sector turístico. Dentro da Axencia Turismo de Galicia atópase o Centro Superior de Hostalaría de Galicia (en diante CSHG) que, entre as súas funcións, ten o desenvolvemento da docencia e a investigación conforme as exixencias metodolóxicas e substantivas propias de toda institución do ámbito universitario.
Mediante a Orde do 4 de xullo de 2014 (DOG núm. 128, do 8 de xullo) fixáronse os prezos privados correspondentes á prestación de servizos polo Centro Superior de Hostalaría de Galicia.
A citada orde foi modificada pola Orde do 6 de setembro de 2016 (DOG núm. 187, do 30 de setembro), no que respecta á denominación da titulación Certificado de Elaboración e Xestión en Cociña, que pasa a denominarse Diploma de Gastronomía e Xestión en Cociña.
Así mesmo, a Orde do 22 de agosto de 2017 (DOG núm. 168, do 5 de setembro) e a Orde do 3 de outubro de 2019 (DOG núm. 199, do 18 de outubro) modifican o seu artigo 4, relativo á actualización dos prezos. Do mesmo xeito, actualizouse a listaxe de servizos incluídos no anexo e elimináronse os servizos que xa non se prestaban no CSHG para alumnos propios e, no uso de instalacións, eliminouse o servizo de pista de tenis.
A incorporación do Grao en Xestión de Empresas á carteira de titulacións impartidas no CSHG e os cambios no funcionamento interno, fan precisa a modificación do anexo «Prezos privados dos servizos» da Orde do 3 de outubro de 2019 no que respecta ao concepto de manutención alumno interno, diferenciando manutención en réxime de media pensión e manutención en réxime de pensión completa. Así mesmo, dado o tempo transcorrido desde a súa fixación, actualízase a listaxe de servizos incluídos no anexo. A epígrafe «Consultoría e formación» pasa a denominarse «Formación continua, teleformación e consultoría». Elimínanse os servizos correspondentes aos obradoiros de cociña, elaboración de receitas e asesoramento a instalacións hostaleiras, e engádense servizos de formación e teleformación.
Na epígrafe «Aula cafetaría, restaurante buffet e restaurante carta» elimínanse referencias que xa non se comercializan, inclúense novas e actualízanse os prezos das que se manteñen na oferta.
Corresponde, ademais, modificar a Orde do 4 de xullo de 2014, no que respecta ao incremento da contía dos prezos polo IVE.
A presente orde consta dun artigo único, en que se procede a modificar o artigo 3.2 e o anexo.
Na súa virtude, vista a proposta formulada pola Axencia Turismo de Galicia, e logo do informe favorable da Consellería de Facenda e Administración Pública, esta consellería e vicepresidencia segunda
Artigo único. Modificación da Orde do 4 de xullo de 2014 pola que se fixan os prezos privados correspondentes á prestación de servizos polo Centro Superior de Hostalaría de Galicia
Un. O artigo 3.2 queda redactado como segue:
«Artigo 3. Contía dos prezos
2. Os prezos a que se refire esta orde veranse incrementados co IVE vixente no momento da prestación do servizo».
Dous. O anexo queda redactado como segue:
Alumnos propios CSHG.
Uso de residencia.
Uso de instalacións.
Formación continua, teleformación e consultoría.
Aula cafetaría.
Aula restaurante buffet.
Aula restaurante carta.
Disposición derradeira única. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 2 de novembro de 2022